**TÁJÉKOZTATÓ**

**A VAGYONNYILATKOZAT-TÉTELI KÖTELEZETTSÉG MEGSZEGÉSÉNEK JOGKÖVETKEZMÉNYEI**

***/az egyes vagyonnyilatkozat-tételi kötelezettségekről szóló***

 ***2007. évi CLII. törvény 9. § és 10. § /***

a./ Amennyiben vagyonnyilatkozat-tételi kötelezettségének a teljesítését a kötelezett **megtagadja,** a vagyonnyilatkozat-tételi kötelezettséget megalapozó jogviszonya vagy megbízatása a törvény erejénél fogva szűnik meg és a jogviszony megszűnésétől számított háromévi közszolgálati jogviszony nem létesíthet, valamint e törvény szerinti vagyonnyilatkozat-tételi kötelezettséget megalapozó feladatkört nem láthat el. . Erről a vagyonnyilatkozat őrzésért felelős *(polgármester)* a megtagadás bekövetkezésétől számított 3 munkanapon belül értesíti a kötelezettet.

b./ Ha a kötelezett **nem tesz** vagyonnyilatkozatot, az őrzésért felelős *(polgármester)* köteles a kötelezettet írásban felszólítani arra, hogy e kötelezettségét a felszólítás kézhezvételétől számított 8 napon belül teljesítse. Ha ez a határidő eredménytelenül telik el, azt a vagyonnyilatkozat-tételi kötelezettség megtagadásának kell tekinteni, kivéve, ha a kötelezett a kötelezettségének önhibáján kívül nem tudott eleget tenni. Ebben az esetben az akadály megszűnésétől számított 8 napon belül kell teljesíteni a vagyonnyilatkozat tételt, melynek elmulasztását viszont a vagyonnyilatkozat tétel megtagadásának *(a./pont)* kell tekinteni.